section_heading: 2012.
paragraph_text: Na utrkama u Japanu, Južnoj Koreji i Indiji, Hamilton je osvojio bodove, ali bez ostvarenog postolja. Na Suzuki je 7. listopada u kvalifikacijama bio tek deveti, da bi utrku završio na petom mjestu.<small><ref> 2012 Japanese Grand Prix F1 Race results Stats F1 Pristupljeno 5. kolovoza 2021. </small> Na Yeongamu je ostvario treće vrijeme u kvalifikacijama, ali se u utrci mučio zbog visoke potrošnje guma, uzrokovane polomljenom stražnjom zaštitnom šipkom u 18. krugu, te je zbog toga bio jedini vozač koji je u utrci morao tri puta otići u boks. Pred kraj utrke je izašao sa staze u zavoju broj 13, te tom prilikom zakačio dio umjetne trave, koja mu se u posljednja tri kruga vukla iz bolida. Na kraju je, desetim mjestom, osvojio tek jedan bod.<small><ref> Korean GP: Sebastian Vettel takes title lead with Korea win BBC Sport Objavljeno 14. listopada 2012. Pristupljeno 5. kolovoza 2021. </small> Na stazi New Delhi, Hamilton je osvojio četvrto mjesto, nakon što je u utrci imao problema s upravljačem, kojeg je zamijenio u boksu prilikom promjene guma.<small><ref> Indian GP: Sebastian Vettel wins ahead of Alonso to extend lead BBC Sport Objavljeno 28. listopada 2012. Pristupljeno 14. kolovoza 2021. </small> Sedmi pole position u sezoni, Hamilton je osvojio u kvalifikacijama za Veliku nagradu Abu Dhabija, s 0,348 sekunde ispred Marka Webbera u Red Bullu. Na startu je poveo utrku, te vodio sve do dvadesetog kruga, kada je odustao zbog problema s protokom goriva.<small><ref> Abu Dhabi: Kimi Raikkonen wins classic ahead of Fernando Alonso BBC Sport Objavljeno 4. studenog 2012. Pristupljeno 14. kolovoza 2021. </small> Odustajanjem u Abu Dhabiju, Hamilton je ispao iz svih kalkulacija za osvajanje naslova prvaka. Velika nagrada Sjedinjenih Američkih Država bila je pretposljednja utrka u sezoni, a vozila se na potpuno novoj stazi COTA u Austinu, čime je Teksas postao domaćin dugo očekivanog povratka Formule 1 u Sjedinjene Američke Države nakon 2007. Neslaganje oko ugovora između vlasnika staze i Bernieja Ecclestonea krajem 2011. skoro je poremetilo planove oko održavanja utrke, ali je utrka ipak ostala u kalendaru za 2012.<small><ref> VN SAD-a, Circuit of the Americas MAXF1 Pristupljeno 14. kolovoza 2021. </small> U kvalifikacijama je Hamilton osvojio drugu poziciju iza Sebastiana Vettela u Red Bullu, ali je na startu izgubio mjesto od Marka Webbera u drugom Red Bullu. No u četvrtom krugu, Hamilton se vratio na drugo mjesto iza Vettela. Nakon jedinog ulaska u boks po promjenu guma u 21. krugu, Hamilton se našao na trećem mjestu iza Kimija Räikkönena u Lotusu. No nakon što je i Finac otišao u boks, počeo je Hamiltonov lov na vodećeg Vettela. Britanac se 17 krugova nalazio između 0,5 sekundi i 2,5 sekunde iza Nijemca, a u 42. krugu uspio ga je preteći. Do kraja utrke nije ispuštao vodstvo, te je stigao do četvrte i posljednje pobjede ove sezone, te svoje 21. pobjede u Formuli 1.<small><ref> Lewis Hamilton beats Sebastian Vettel in US GP, Alonso third BBC Sport Objavljeno 18. studenog 2012. Pristupljeno 14. kolovoza 2021. </small><small><ref> 2012 United States Grand Prix: Race Highlights YouTube Objavljeno 6. lipnja 2020. Pristupljeno 14. kolovoza 2021. </small>